మహిళా, శిశు అభివృద్ధి మంత్రిత్వ శాఖ
మొదటి లాక్ డౌన్ నుంచి మహిళలు, పిల్లలు ఎదుర్కొంటున్న సమస్యల పరిష్కారానికి ప్రభుత్వం అమలు చేసిన చర్యలు
నేరాలు, ఆత్మహత్యలపై నేషనల్ క్రైమ్స్ బ్యూరో ప్రతి ఏడాది వివరాలను సేకరించి వాటిని ' క్రైమ్ ఇన్ ఇండియా' ' "యాక్సిడెంటల్ డెత్స్ అండ్ సూసైడ్స్ ఇన్ ఇండియా' పేరుతో ప్రచురిస్తుంది. 2020 వరకు ప్రచురించిన ఈ నివేదికలు అందుబాటులో ఉన్నాయి. దేశవ్యాప్తంగా నమోదైన ఇటువంటి కేసుల వివరాలు రాష్ట్రాలవారీగా, సంవత్సరాల వారీగా నేషనల్ క్రైమ్స్ బ్యూరో వెబ్ సైట్ https://ncrb.gov.in.అందుబాటులో ఉన్నాయి.
మహిళలు, పిల్లలకు మానసిక, సామాజిక సహకారాన్ని అందించడానికి నేషనల్ ఇన్స్టిట్యూట్ ఆఫ్ మెంటల్ హెల్త్ అండ్ న్యూరోసైన్సెస్  ప్రత్యేక హెల్ప్ లైన్ నెంబర్ ను నిర్వహిస్తోంది. నేషనల్ ఇన్స్టిట్యూట్ ఆఫ్ మెంటల్ హెల్త్ అండ్ న్యూరోసైన్సెస్ లో ఏర్పాటైన ఈ కేంద్రంలో శిక్షణ పొంది అంకిత భావంతో పనిచేస్తున్న డాక్టర్లు, కౌన్సెలర్లతో ఏర్పాటైన బృందం టెలిఫోన్ ద్వారా మానసిక సంబంధ అంశాలపై సలహాలు. సూచనలు అందిస్తోంది. ఈ సేవలను ప్రభుత్వ ఆదేశాల మేరకు 2020 మార్చి నుంచి 08046110007 ద్వారా అందుబాటులోకి తేవడం జరిగింది.
మానసిక ఆరోగ్య సమస్యలు, నరాల బలహీనత, , మందులు, జీవనోపాధి కోల్పోవడం, గర్భధారణ మరియు చనుబాలివ్వడం సమయంలో టీకాలు వేయడం, రుతుస్రావం, గృహ హింస/హింస, మాదకద్రవ్యాల వినియోగం,భర్త/పిల్లలు/సోదరులకు చికిత్స, భయం ఆందోళన, మానిసిక ఒత్తిడి, టీకాల లభ్యత, సర్టిఫికెట్, కుంగుబాటు, ఒంటరితనం, సమాజం నుంచి సహకారం లేకపోవడం, పని మీద దృష్టి సారించక లేకపోవడం, మహమ్మారికి ముందు చేసినట్టుగా అన్ని పనులను చేయలేకపోవడం లాంటి అంశాలపై మహిళలు సలహాల కోసం సంప్రదిస్తున్నారు. తల్లిదండ్రులను ఎక్కువగా అంటిపెట్టుకుని ఉండటం, ప్రవర్తనా ఆటంకాలు - కోపం ప్రకోపాలు, కుటుంబ పెద్ద/ పెద్దలు/తాతయ్యలు/మరణిస్తారన్న భయం, మొబైల్ ఫోన్ ను అతిగా వినియోగించడం, ఇతర పిల్లలతో కలిసి ఆరుబయట ఆడుకునే అవకాశం కోల్పోవడం లాంటి అంశాలపై పిల్లల నుంచి ఫోన్లు వస్తున్నాయి.
భారత రాజ్యాంగంలోని ఏడవ అధికరణం ప్రకారం 'పోలీస్''శాంతి భద్రతల' అంశాలు రాష్ట్రాల పరిధిలోకి వస్తాయి. శాంతి భద్రతల పరిరక్షణ, మహిళలతో సహా ప్రజల జీవితాలకు రక్షణ కల్పించడం, ఆస్తులకు రక్షణ కల్పించడం రాష్ట్రాల బాధ్యతగా ఉంటుంది. ఇటువంటి నేరాలకు అమలులో ఉన్న చట్ట నిబంధనల ప్రకారం శిక్ష విధించే అధికారాన్ని రాష్ట్ర ప్రభుత్వం కలిగి ఉంటుంది. కోవిడ్ సమయంలో ఎదురైన సమస్యలను దృష్టిలో ఉంచుకుని కేంద్ర ప్రభుత్వం రూపొందించిన పథకాల కింద ఏర్పాటైన సంస్థలు సక్రమంగా పనిచేసేలా చూడడానికి, సౌకర్యాలను అందుబాటులోకి తేవడానికి తగిన చర్యలను తీసుకోవాలని రాష్ట్రాలకు సూచిస్తూ కేంద్రం సూచనలు జారీ చేయడం జరిగింది.
వన్ స్టాప్ సెంటర్లు, ఉమెన్ హెల్ప్లైన్ మరియు చైల్డ్ హెల్ప్ లైన్, ఎమర్జెన్సీ రెస్పాన్స్ సపోర్ట్ సిస్టమ్ వంటి అన్ని సంస్థలు మరియు సౌకర్యాలను కార్యాచరణ మరియు అందుబాటులో ఉంచాలని కేంద్ర ప్రభుత్వం రాష్ట్ర ప్రభుత్వాలకు సలహాలు జారీ చేసింది. , ఉజ్వల గృహాలు, స్వధార్ గృహాలు, పిల్లల సంరక్షణ కేంద్రాలు సక్రమంగా పనిచేసేలా చూసి, "గృహ హింస నుంచి మహిళల రక్షణ చట్టం, 2005" " కట్న నిషేధ చట్టం 1961"'బాల్య వివాహ నిరోధ చట్టం, 1961"'బాలనేరస్థుల ఛట్ఠం 2015" వంటి చట్టాల ప్రకారం ఏర్పాటైన వివిధ చట్టబద్ధమైన సంస్థలు సక్రమంగా అమలు జరిగేలా చూడాలని రాష్ట్రాలకు కేంద్రం సూచనలు జారీ చేసింది. వీటితో పాటు మహిళలు, పిల్లలను ఆదుకోవడానికి మొదటి లాక్ డౌన్ తరువాత జాతీయ మహిళా కమిషన్, పిల్లల హక్కుల పరిరక్షణ కోసం ఏర్పాటైన జాతీయ కమిషన్ వివిధ చర్యలను అమలు చేస్తున్నాయి.
కేంద్ర మహిళా శిశు అభివృద్ధి శాఖ మంత్రి శ్రీమతి ఈ సమాచారాన్ని కేంద్ర మహిళా శిశు అభివృద్ధి శాఖ మంత్రి శ్రీమతి ఈరోజు స్మృతి జుబిన్ ఇరానీ ఈ రోజు రాజ్యసభలో ఒక ప్రశ్నకు లిఖితపూర్వకంగా ఇచ్చిన సమాధానంలో తెలిపారు.